بیرلشمیش میللتر تحصیل، بیلیم و مدنیت تشکیلاتی (یونسکو) و ل ورالین ( L'Oreal ) بیرگه کئچیردیگی "For Women in Science " (بیلیم قادین‌لاری اوچون) پروقرامی چرچیوه‌سینده وئریلن " Rising Talents " (یوکسه‌لن استعدادلار) موکافاتی 1988-جی ایلدن اعتباراً هر ایل 15 گنج بیلیم قادینینا وئریلیر.
بو ایل " Rising Talents " موکافاتینا تورکیه-لی دوچنت دوقتور ملاحت بیلگه دمیرکوز لایق گورولدو.
اورتا دوغور تکنیک اونیورسیته‌سی‌نین (ODTÜ) فن ادبیات فاکولته‌سی‌نین فیزیک بولومونون دوچنتی دمیرکؤز اوزای رادیاسیونو حاقیندا آپاردیغی تدقیقات‌لارینا گؤره بو موکافاتا لاییق گؤرولدو.
دمیرکؤز اودولونو مارتین 23-ده فرانسانین پایتاختی پاریس-ده تشکیل اولونا‌جاق تقدیم ائتمه مراسیمینده آلا‌جاق.
تورکیه هدف‌لری تحصیل، علم، مدنیت، ارتباطات و اینفورماسیون واسطه‌سیله باریش‌ین برقرار اولماسی، یوخسوللوغون آرا‌دان قالدیریلماسی و داوام‌لی اینکیشافین تامین ائدیلمه‌سی اولان یونسکو-نو یارا‌دان 20 اؤلکه‌دن بیری‌دیر.
تشکیلاتین ان فعال عضو‌لرین‌دن اولان تورکیه بو چرچیوه‌ده 1946-جی ایلدن اعتباراً موختلیف اورگان‌لاردا تمثیل اولونور.
تورکیه یونسکویا اهمیت وئردیگی اوچون داها اول آلتی دفعه ایشتیراک ائتدیگی ایجرا هئیتی‌نین 2017-2021 دؤورو سئچیم لرینه نامیزدلیگینی ایره‌لی سوروب. سؤزوگئدن سئچیملر بو ایلین نوامبر آییندا پاریسده کئچیریله‌جک.
